ওয়েব ডেস্ক : ফের বৃষ্টির ভ্রুকুটি। উত্তর বঙ্গোপসাগরে ঘূর্ণাবর্তের জেরে আগামী ৪৮ ঘণ্টা ধরে দক্ষিণবঙ্গের বিভিন্ন জেলায় মাঝারি থেকে ভারী বৃষ্টির সম্ভাবনা রয়েছে। জানাল আলিপুর আবহাওয়া দফতর। কলকাতা ও পার্শ্ববর্তী অঞ্চলে মাঝারি বষ্টির সম্ভাবনা। কিন্তু উত্তর ও দক্ষিণ ২৪ পরগনা, নদিয়া, হাওড়া, হুগলি, পূর্ব ও পশ্চিম মেদিনীপুরে বজ্র-বিদ্যুত্ সহ ভারী বৃষ্টি হতে পারে। দুর্গাপুজোর পরই রাজ্য থেকে বর্ষা বিদায় নেবে। এমনটাই জানিয়েছিল হাওয়া অফিস। কিন্তু, শেষ সময় হঠাত্ই উত্তর বঙ্গোপসাগরে এই ঘূর্ণাবর্ত তৈরি হতেই ফের বৃষ্টির ভ্রুকুটি। শনিবার বিকেল থেকেই গাঙ্গেয় পশ্চিমবঙ্গের কয়েকটি জেলায় বিক্ষিপ্তভাবে হালকা বৃষ্টি হয়েছে।